Hipotensie | Health24
Posted by: Delene | 2009/11/11
My blinde 28-jarige dogter ly aan baie lae bloeddruk. Dit val tot 60/40. Sy is gehospitaliseer en Addisons is uitgesluit. Ek aanvaar alle ander toetse was ook negatief. Die internis voel dis postureë le hipotensie - val wanneer sy van liggaamsposisie verander. Kan so iets dit dan so laag daal?
Sy gebruik die volgende medikasie en ek het gewonder of die kombinasie van alles nie dalk ook bloeddruk kan verlaag nie:
Tegretol, Telfast, Yasmin,Losec, Nasoflix, en hande vol Lomotil en Imodium vir beheer van erge diarree - sy is glutenintolerant met erge diaree. Sy gebruik Ladyvite en Caltrate plus. is daar dalk van die aanvullings en medikasie wat die lae bloeddruk verder vererger? Sy het osteoperose weens wanabsopsie in die derm. het eers ook Entocord gebruik, nou gestaak. Die internis het nou Florinef (laagste moontlike dosis0 voorgeskryf. Dit is mos ook ' n kortisoon - is dit dan nie ook nadelig vir iemand met osteoperose nie? baie dankie vir jou hulp
Die Florinef is 'n mineralo kortikoid - dit het 'n effek op die bloed soute en waarskynlik 'n goeie idee met haar lae bloeddruk. Sy verloor dalk te veel van haar soute ( natrium, kalium, bikarbonaat) en ook vog met die chroniese diaree. As dit erg is moet sy maar Rehidrat gebruik om die soute en vog terug te sit. Effortil PL en Akrinor help vir lae bloeddruk maar was amper onverkrygbaar in die afgelope paar maande. Haar medikasie is waarskynlik nie die oorsaak van haar lae bloeddruk nie.